Md 1:  Yemma-s n Yuna tuker-itt lmut d tukerḍa, yiwen ur yebni ɣef lmut-is, di dqiqa tunag ɣer wanda ulac tuɣalin, sbeḥ mi d-tekker, tṣeḥḥa terḥa, kra ur tt-yuɣ, akken d-telḥeq tmeddit, ɣef lewgi n lɛaṣer, teɣli tmeṭṭut s leǧher di tɣerɣert n tkuzint, tella tessewjad-d tiremt n tmeddit i warraw-is, akken tedka afus-is ɣer tkasrunt-nni n uyefki, teɣli tmeṭṭut ɣer lqaƐa, tewwet aqerruy-is ɣer lkuca-nni, din-din fegḍen-d yidammen, terna fell-as tkasrunt-nni n uyefki, arraw-is, akken i tt-walan brarḥen ɣef tikkelt, yuɣ-iten lḥal ɣef ṭṭabla, ula d nutni di tkuzint, ttraǧun ad asen-d-tefk yemmat-sen ayefki ad t-swen, ala Yuna i ulac. Sb:89-90